Лена Мајер-Ландрут (; Хановер, 23. мај 1991), позната и само као Лена, је њемачка пјевачица. Представљала је Њемачку на Пјесми Евровизије 2010. у Ослу, у Норвешкој, гдје је побиједила са пјесмом "-{Satellite}-", освојивши 246 поена у финалу. Са своје три пјесме на њемачком националном финалу "-{Unser Star für Oslo}-" (Наша звијезда за Осло), Лена је постигла до тада незабиљежени рекорд на музичким топ-листама у својој родној земљи, дебитујући са три пјесме у топ-6 музичкој топ листи њемачких пјесама. Пјесма "-{Satellite}-" дебитовала је на првом мјесту у Њемачкој, и сертификована је као трострука златна. Током маја 2010. године Лена је издала свој први албум, "-{My Cassette Player}-", који је дебитовао на првом мјесту топ-листе њемачких албума.